b'\n_START_ARTICLE_\nTirslundstenen\n_START_PARAGRAPH_\nTirslundstenen er en stor r\xc3\xb8dlig granitvandreblok i Tirslund Plantage 4 km vest for Br\xc3\xb8rup i Sydjylland. Den er med en omkreds p\xc3\xa5 16 m en af Jyllands st\xc3\xb8rste sten og rejser sig 3,5 m over jordoverfladen. Stenen blev fredet allerede i 1832, efter at der havde v\xc3\xa6ret gjort fors\xc3\xb8g p\xc3\xa5 at bortspr\xc3\xa6nge den._NEWLINE_If\xc3\xb8lge sagnet ville Harald Bl\xc3\xa5tand bruge stenen som mindesten ved Gorms og Thyras gravh\xc3\xb8je i Jelling. Transporten foregik p\xc3\xa5 en stor jernsl\xc3\xa6de, men fjender gjorde at Harald Bl\xc3\xa5tand m\xc3\xa5tte opgive sit forehavende og lade stenen st\xc3\xa5. Jernsl\xc3\xa6den findes efter sigende endnu og skal st\xc3\xa5 dybt i jorden, hvor der ogs\xc3\xa5 siges befinde at sig en stor skat. Sagnet er antagelig overf\xc3\xb8rt fra den store sten i B\xc3\xa6kke, der blev kl\xc3\xb8vet i 1700-tallet._NEWLINE_Mange har fors\xc3\xb8gt sig som bjergbestigere p\xc3\xa5 Tirslundstenen.'